Haul

Haul ialah tradisi paringatan satahun kamatian urang.  Tradisi ngini jadi bagian pahabisan dari paringatan maarwah di buhan kaum Tuha. Maarwah ngini dimulai matan maniga, manujuh, manyalawi, maampat puluh, wan manyaratus. Imbah paringatan manyaratus hari, buhan kaluarga nang urang maninggal ngini maadakan haul atawa mahaul pas satahun maninggal kaluarganya. 

 Haul Tradisi Tasawuf 

 Haul Jakat 
Haul di Jakat ngini balain matan haul paringatan urang maninggal. Haul Jakat ngini iaiah masa baisi harta nang sampai hitungan jakat salawas satahun nang dihitung kalender hijriah. Nang paling ditahui masyarakat sual haul di jakat ngini ialah hitungan jakat matan duit nang dapat di gawian. Jakat prupisi ialah bagian matan zakat mal nang wajib dikaluarakan matan harta nang diulihi matan pandapatan atawa panghasilan rutin matan gawian nang kada malanggar syariat. Hitungan jakat panghasilan sakitar 85 gram amas satiap tahun danga hitungan jakatnya sakitar 2,5%. Fatwa Majilis Ulama Indunusia (MUI) mamadahakan panghasilan ngini ialah satiap nang didapat pas digawi, nang kaya gajihan, hunur, wan upah nang didapat matan cara halal, baik nang rutin atawa kada. 

 Haul Syekh Muhammad Arsyad (Haul Kalampayan) 
Salah satu haul nang paling diumpati urang Banjar ialah haul Syekh Muhammad Arsyad al-Banjari. Urang Banjar biasa manyambat Haul Kalampayan sagan paringatan maninggalnya Syekh Arsyad. Haul Kalampayan ngini salah satu wisata religi di buhan Banjar karana acaranya pas liburan hari raya Idul Fitri. Acara ngini dilakuakan di Kubah Datu Kalampayan, Desa Kalampayan, Kecamatan Astambul, Kabupatin Banjar. Acara ngini biasanya di Masjid Jami Tuhfaturroghibin biasanya diawali mambaca Yasin, Dalailul Khairat, syair salawat, wan nasyid. Acara haul ngini biasanya ditutup doa wan makan nasi samin khas Timur Tengah.

 Haul Guru Sekumpul 
Haul Guru Sekumpul ialah tradisi kaagamaan nang paling banyak atawa ganal di Indunusia ngitu diadaakan di Martapura, Kalimantan Selatan. Bagi buhan Banjar, Haul Guru Sekumpul ngini kada hanya paringatan hari wafat tuan guru, tapi jua acara nang barasa spiritual nang hibak wan makna, kayuh baimbai, kakaluargaan, wan kabarsamaan nang kadada batasan kaya sosial wan wilayah. 

Acara Haul Guru Sekumpul ngini biasanya diadaakan pas malam minggu atawa ahad nang paling parak lawan 5 Rajab. Buhan jamaah Haul datang mana haja di Indunusia, bahkan ada nang matan luar nagari. Buhan jamaah ngini datang mahibaki Martapura.

 Jajuhutan 

Tumbung:Wiki Katuju Ramadan 2026
Tumbung:Wali Allah